CELEX: 62011CN0658
Language: et
Date: 2011-12-21 00:00:00
Title: Kohtuasi C-658/11: 21. detsembril 2011 esitatud hagi — Euroopa Parlament versus Euroopa Liidu Nõukogu

25.2.2012   
            
            
               ET
            
            
               Euroopa Liidu Teataja
            
            
               C 58/6
            
         21. detsembril 2011 esitatud hagi — Euroopa Parlament versus Euroopa Liidu Nõukogu
   (Kohtuasi C-658/11)
   2012/C 58/08
   Kohtumenetluse keel: inglise
   
      Pooled
   
   
      Hageja: Euroopa Parlament (esindajad: R. Passos, A. Caiola, M. Allik)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 12. juuli 2011. aasta otsus 2011/640/ÜVJP Euroopa Liidu ja Mauritiuse Vabariigi vahelise lepingu, mis käsitleb piraatlusjuhtumi toimepanemises kahtlustatavate isikute ja kinnipeetud seonduvate vahendite Euroopa Liidu juhitud merevägede poolt Mauritiuse Vabariigile üleandmise tingimusi ning piraatlusjuhtumi toimepanemises kahtlustatavate isikute olukorda pärast üleandmist, allkirjastamise ja sõlmimise kohta (1);
            
         
               —
            
            
               säilitada nõukogu 12. juuli 2011. aasta otsuse 2011/640/ÜVJP kehtivus kuni seda asendava otsuse vastuvõtmiseni;
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Euroopa Parlament leiab, et nõukogu 12. juuli 2011. aasta otsus 2011/640/ÜVJP Euroopa Liidu ja Mauritiuse Vabariigi vahelise lepingu, mis käsitleb piraatlusjuhtumi toimepanemises kahtlustatavate isikute ja kinnipeetud seonduvate vahendite Euroopa Liidu juhitud merevägede poolt Mauritiuse Vabariigile üleandmise tingimusi ning piraatlusjuhtumi toimepanemises kahtlustatavate isikute olukorda pärast üleandmist, allkirjastamise ja sõlmimise kohta on kehtetu, kuna see ei käsitle üksnes ühist välis- ja julgeolekupoliitikat, nagu ELTL artikli 218 lõige 6 sõnaselgelt ette näeb.
   Euroopa Parlament leiab, et Euroopa Liidu ja Mauritiuse Vabariigi vaheline leping puudutab ka koostööd kriminaalasjades, politsei- ja arengukoostööd, ehk valdkondi, millele kohaldub üldine seadusandlik kord.
   Seetõttu oleks tulnud see leping sõlmida pärast Euroopa Parlamendilt nõusoleku saamist vastavalt ELTL artikli 219 lõike 6 punkti a alapunktile v.
   Seega on nõukogu rikkunud aluslepinguid, kuna ei valinud lepingu sõlmimiseks kohast õiguslikku alust.
   Lisaks leiab Euroopa Parlament, et nõukogu on rikkunud ELTL artikli 218 lõiget 10, kuna ei teavitanud parlamenti täielikult ja viivitamata kõigil läbirääkimiste ja lepingu sõlmimise etappidel.
   Kui Euroopa Kohus peaks vaidlustatud otsuse tühistama, teeb Euroopa Parlament siiski ettepaneku, et Euroopa Kohus kasutaks oma otsustusõigust selleks, et säilitada vaidlustatud otsuse kehtivus vastavalt ELTL artikli 264 teisele lõigule.
   
      (1)  ELT L 254, lk 1.